stanford-oval/wikipedia huggingface dataset:
Dominic Purcell
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot | Televisiosarjat>  |
| --- | --- | --- | --- | --- |
| 1991 | Home and Away | Rogers | 3 jaksoa |  |
| 1997–1998 | Raw FM | Granger Hutton | 13 jaksoa |  |
| 1998 | Sydneyn satamapoliisit | Alex |  2 jaksoa ”A Little Knowledge” ”Double Play”  |  |
| 1999 | Heartbreak High | Todd Gillespie | 6 jaksoa |  |
| 2001 | The Lost World | Condillac | ”The Travelers” |  |
| 2001 | BeastMaster | Kelb |  5 jaksoa ”The Legend Reborn” ”The Crystal Ark” ”Chosen One” ”Veil of Death” ”Tiger, Tiger…”  |  |
| 2002–2003 | Mies vailla nimeä | John Doe | 21 jaksoa |  |
| 2004 | House | Ed Snow | ”Fidelity” |  |
| 2004–2005 | Aloha Havaiji | Tommy Ravetto |  5 jaksoa ”The Cook, the Waitress, the GM and His Lover” ”Sucker Punch” ”Catwalk” ”Shark” ”The Ex-Games”  |  |
| 2005–2017 | Pako | Lincoln Burrows | 91 jaksoa |  |
| 2011 | Castle | Russell Ganz | ”To Love and Die in L.A.” |  |
| 2012 | Common Law | John Crowl | ”Gun!” |  |
| 2014–2017 | The Flash | Mick Rory / Helleaalto |  5 jaksoa ”Going Rogue” ”Revenge of the Rogues” ”Rogue Time” ”The Man Who Saved Central City” ”Invasion!”  |  |
| 2016– | Legends of Tomorrow | Mick Rory / Helleaalto | pääosa |  |
| 2017 | Supergirl | Mick Rory / Helleaalto | ”Crisis on Earth-X, Part 1” |  |
| 2017 | Arrow | Mick Rory / Helleaalto | ”Crisis on Earth-X, Part 2” |  |
| 2019 | Batwoman | Mick Rory / Helleaalto | ”Crisis on Infinite Earths, Part 2” |  |
Aiheesta muualla

Dominic Purcell Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Macaulay Culkin

| Macaulay Culkin |
| --- | --- |
 Macaulay Culkin vuonna 2010.
Henkilötiedot
Syntynyt: 26. elokuuta 1980 (ikä 44) Manhattan, New York, Yhdysvallat
Ammatti:  näyttelijä, muusikko
Näyttelijä
Aktiivisena:  1985–
Merkittävät roolit:  Yksin kotona Yksin kotona 2 – Eksynyt New Yorkissa Serkkupoika Riku Rikas
Aiheesta muualla
IMDb 
Elonet
Macaulay Macaulay Culkin Culkin (ent. Macaulay Carson Culkin; s. 26. elokuuta 1980 Manhattan, New York, Yhdysvallat) on yhdysvaltalainen näyttelijä.
Culkin teki läpimurtonsa lapsinäyttelijänä vuoden 1990 perhekomediassa Yksin kotona. Näyteltyään vielä joissain elokuvissa Culkin piti taukoa näyttelemisestä vuosien 1994–2003 aikana. Sen jälkeen hän on jälleen esiintynyt elokuvissa.
Elämä ja ura

Macaulay Culkin syntyi 26. elokuuta 1980 New Yorkissa seitsenlapsisen perheen kolmantena lapsena. Hän opiskeli lapsena esittäviä taiteita, kävi balettikoulua ja esiintyi Off Broadwaylla jo nelivuotiaana sekä useissa televisiomainoksissa. Myös Culkinin pikkuveljet Rory Culkin ja Kieran Culkin ovat näyttelijöitä.
Culkinin ensimmäinen elokuvarooli oli vuoden 1988 elokuvassa Rocket Gibraltar. Seuraavana vuonna julkaistun Uncle Buck -komedian myötä hänestä tuli Hollywoodissa tunnettu lapsinäyttelijä. Tähtimaineeseen hän nousi pääosallaan vuoden 1990 menestyskomediassa Yksin kotona. Culkin uusi roolinsa elokuvan jatko-osassa Yksin kotona 2 – Eksynyt New Yorkissa (1992). Niiden välillä hän näytteli draamakomediassa Tyttöni mun (1991). Culkinin seuraavat elokuvat kuten Serkkupoika (1993) ja Riku Rikas (1994) eivät tuoneet hänelle enää samanlaista suursuosiota kuin hänen edelliset elokuvansa.
Culkinin äiti sai pojan huoltajuuden vuonna 1995 alkaneessa huoltajuuskiistassa vanhempien välillä.
Oltuaan pitkään pois julkisuudesta Culkin näytteli vuoden 2003 elokuvassa Party Monster ja sen jälkeen muun muassa elokuvissa Saved! (2004) ja Sex and Breakfast (2007).
Culkin pidätettiin Oklahomassa vuonna 2004 marihuanan hallussapidosta sekä kahdesta lääkeaineesta, joille hänellä ei ollut reseptiä. Hän sai jokaisesta kolmesta syytteestä yhden vuoden ehdollisen vankeustuomion.
Culkin oli tuntenut poplaulaja Michael Jacksonin 1990-luvun alusta alkaen ja viettänyt aikaa tämän Neverland Ranchilla sekä esiintynyt yhdellä Jacksonin musiikkivideolla. Culkin puolusti Jacksonia vuonna 2005 oikeudenkäynnissä, jossa Jacksonia syytettiin lasten hyväksikäytöstä. Culkin on Jacksonin kahden vanhimman lapsen, Prince Michaelin ja Paris-Michaelin kummisetä.
Culkinin komediarockyhtye The Pizza Underground teki ensiesiintymisensä vuonna 2013. Yhtye parodioi The Velvet Undergroundia muuttamalla sen sanoitukset pizza-aiheisiksi. Yhtye lopetti vuonna 2016.
Culkin oli naimisissa näyttelijä Rachel Minerin kanssa vuosina 1998–2000. Culkin seurusteli näyttelijä Mila Kunisin kanssa vuosina 2002–2011. Vuodesta 2019 lähtien hän on seurustellut näyttelijä Brenda Songin kanssa. He asuvat avoliitossa Los Angelesissa ja saivat kummankin ensimmäisen lapsen, pojan, vuoden 2021 huhtikuussa. Pari kihlautui vuonna 2022, ja vuonna 2023 heille syntyi toinen poika.
Culkin sai marraskuussa 2018 ajatuksen vaihtaa toisen etunimensä, joka oli ollut Carson. Hän kysyi nimiehdotuksia faneiltaan Internetissä, ja äänestyksen voitti nimi "Macaulay Culkin". Vuonna 2019 Culkinin viralliseksi koko nimeksi tuli siis "Macaulay Macaulay Culkin Culkin".
Joulukuussa 2023 Culkin sai oman tähden Walk of Famelle Hollywoodiin.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1988 | Rocket Gibraltar | Rocket Gibraltar | Cy Blue Black |
| 1989 | Nähdään aamulla | See You in the Morning | Billy Livingstone |
| 1989 | Hassu setä Buck | Uncle Buck | Miles Russell |
| 1990 | Jaakobin painajainen | Jacob's Ladder | Gabe |
| 1990 | Yksin kotona | Home Alone | Kevin McCallister |
| 1991 | Äitini on naiseni | Only the Lonely | Billy Muldoon |
| 1991 | Tyttöni mun | My Girl | Thomas J. Sennett |
| 1992 | Yksin kotona 2 – Eksynyt New Yorkissa | Home Alone 2: Lost in New York | Kevin McCallister |
| 1993 | Serkkupoika | The Good Son | Henry Evans |
| 1993 | Pähkinänsärkijä | The Nutcracker | The Nutcracker Prince |
| 1994 | Nyt ollaan sujut, isä! |  Getting Even with Dad | Timmy Gleason |
| 1994 | Riku kirjamaassa | The Pagemaster | Richard Tyler |
| 1994 | Riku Rikas | Ri¢hie Ri¢h | Richie Rich |
| 2003 | Party Monster | Party Monster | Michael Alig |
| 2004 | Foster Hall | Foster Hall | Clark Hall |
| 2004 | Saved! | Saved! | Roland |
| 2004 | Jerusalemski sindrom | Jerusalemski sindrom |  |
| 2007 | Sex and Breakfast | Sex and Breakfast | James |
| 2011 | The Wrong Ferarri | The Wrong Ferarri | oma itsensä |
| 2015 | Adam Green’s Aladdin | Adam Green’s Aladdin | Ralph |
| 2019 | Changeland | Changeland | Ian |

Televisiosarjat
| Vuosi | Nimi | Rooli | Jaksot |
| 1988 | Kutsukaa McCall | Paul Gephardt | ”Something Green” |
| 1991 | Wish Kid | Nick McClary | 13 jaksoa |
| 1994 | Frasier | Elliott | Seat of Power” |
| 2003 | Will & Grace | Jason ”J.T.” Towne | ”May Divorce Be with You” |
| 2005–2010 | Robot Chicken | useita äänirooleja | 5 jaksoa |
| 2009 | Kings | Andrew Cross | 5 jaksoa |
Huomioita

↑  Culkin otti toiseksi ja kolmanneksi nimekseen Macaulay Culkin vuonna 2019.
Aiheesta muualla

Kuvia tai muita tiedostoja aiheesta Macaulay Culkin Wikimedia Commonsissa
Macaulay Culkin Internet Movie Databasessa. (englanniksi)
Macaulay Culkin vuonna 1991.
Michael Clarke Duncan

| Michael Clarke Duncan |
| --- | --- |
 Duncan vuonna 2009.
Henkilötiedot
Koko nimi:  Michael Clarke Duncan
Syntynyt: 10. joulukuuta 1957 Chicago, Illinois
Kuollut: 3. syyskuuta 2012 (54 vuotta) Los Angeles, Kalifornia
Näyttelijä
Taiteilijanimet:  Michael Duncan Clarke Michael C. Duncan Michael Clark Duncan Michael Duncan
Aktiivisena:  1995–2012
Merkittävät roolit:  John Coffey (Vihreä maili) Bear (Armageddon) Kingpin (Daredevil) Manute (Sin City)
Aiheesta muualla
IMDb 
Elonet
Michael Clarke Duncan (10. joulukuuta 1957 Chicago, Illinois – 3. syyskuuta 2012 Los Angeles, Kalifornia) oli yhdysvaltalainen näyttelijä. Hänen tunnetuin roolinsa oli elokuvassa Vihreä maili, josta hän sai sekä Oscar- että Golden Globe -ehdokkuuden.
Nuoruus

Michael Clarke Duncan syntyi vähävaraiseen perheeseen Chicagon South Sidessa. Isä jätti perheen Michaelin ollessa viisivuotias. Michaelin äiti ja sisar vastasivat hänen kasvattamisestaan. Duncan opiskeli viestintätieteitä Alcornin osavaltionyliopistossa, mutta hän jätti koulun kesken ja palasi kotiin auttamaan perhettään. Hän työskenteli muun muassa energiayrityksen ojankaivajana, yökerhojen portsarina ja stripparina. Duncanin äiti oli haaveillut urasta näyttelijänä ja kannusti poikaansa yrittämään uraa Los Angelesissa.
Elokuvaura

Duncan muutti Los Angelesiin ja sai töitä jälleen portsarina, kunnes hän päätyi henkivartijaksi. Hän toimi muun muassa Will Smithin, Martin Lawrencen, Jamie Foxxin, LL Cool J:n ja The Notorious B.I.G:n henkivartijana. The Notorious B.I.G:n kuoleman 1997 jälkeen Duncan lopetti henkivartijan työnsä. Ensimmäisen elokuvaroolinsa hän sai vuonna 1995 elokuvasta Friday. Monissa ensimmäisissä elokuvissaan Duncan esitti portsareita ja henkivartijoita, kuten Warren Beattyn elokuvassa Koko kansan Bulworth. Lisäksi hänen nimensä oli tekijäluettelossa muodossa Michael ”Big Mike” Duncan.
Duncanin ensimmäinen merkittävä elokuvarooli oli menestyselokuvassa Armageddon. Hän ystävystyi kuvausten aikana Bruce Willisin kanssa, joka suositteli häntä ohjaaja Frank Darabontille, joka etsi näyttelijöitä elokuvaansa Vihreä maili. Duncan sai kehuja roolistaan kuolemaantuomittuna John Coffeynä, jonka ystävällinen ja lapsekas olemus oli ristiriidassa hänen tekemäkseen luullun raa’an kaksoismurhan kanssa. Todellisuudessa Coffey oli yrittänyt pelastaa lapset, jotka oli surmannut valkoinen maatyömies. Duncan sai elokuvasta sekä Oscar- että Golden Globe -ehdokkuuden parhaasta miessivuosasta.
Duncanin seuraavia elokuvia olivat Koko potti, Apinoiden planeetta, Skorpionikuningas ja Daredevil, jossa hän esitti sarjakuvaroisto Kingpiniä. Hän palasi Kingpinin rooliin animaatiosarjassa Hämähäkkimies. Duncan teki matalan äänensä ansiosta ääniroolit myös muun muassa elokuvissa Kuin kissat ja koirat, Viidakon Ykä 2 ja Kung Fu Panda.
Vuonna 2005 Duncan teki kaksi merkittävää roolia, kun hän esiintyi Robert Rodriguezin Sin Cityssä ja Michael Bayn The Islandissa. Vaikka hän esiintyikin usein toiminnallisissa rooleissa, hän pääsi esittämään koomista puoltaan muun muassa vuoden 2006 elokuvassa Talladega Nights: The Ballad of Ricky Bobby. Duncan näytteli 2000-luvulla myös televisiossa ja teki pieniä rooleja sarjoissa Chuck, Miehen puolikkaat ja Bones. Vuonna 2012 Duncan sai pääroolin lyhytaikaiseksi jääneestä televisiosarjasta The Finder, jossa hän näytteli samaa roolia kuin Bonesissa.
Duncan oli kihloissa Omarosa Manigaultin kanssa, jonka oli tavannut 2010 Whole Foods -supermarketissa. Manigault on tullut tunnetuksi yhdysvaltalaisesta Diili-televisio-ohjelmasta.
Duncan sai sydänkohtauksen 13. heinäkuuta 2012. Hän ei toipunut siitä vaan kuoli 54-vuotiaana komplikaatioihin sairaalassa Los Angelesissa 3. syyskuuta 2012.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1995 |  Friday | vartija |  |
| 1997 | Back in Business | valtava vartija |  |
| 1998 |  Armageddon | Jayotis "Bear" Kurleenbear |  |
| 1998 | Caught Up in L.A. | BB |  |
| 1998 | Bileet Roxburyssa | Roxbury Bouncer | elokuvamusikaali |
| 1998 | Bulworth | Bouncer |  |
| 1998 | The Players Club | henkivartija |  |
| 1999 | Vihreä maili | John Coffey |  |
| 1999 | Koko potti | Frankie Figs |  |
| 1999 | Autokauppias Jumalan armosta | Eli |  |
| 1999 | The Underground Comedy Movie | homoneitsyt | kulttielokuva, independent-elokuva |
| 2001 |  Apinoiden planeetta | Attar |  |
| 2001 | Kuin kissat ja koirat | Sam | äänirooli |
| 2001 | They Call Me Sirr | valmentaja Griffin |  |
| 2001 |  Spot | Murdoch |  |
| 2002 | Skorpionikuningas | Balthazar |  |
| 2003 |  Daredevil | Kingpin |  |
| 2003 | Viidakon Ykä 2 | ilkeä leijona | äänirooli |
| 2003 | Kim Possible: Seikkailu ajassa | Wade Load | äänirooli |
| 2003 | Karhuveljeni Koda | Takku | äänirooli |
| 2004 |  Headhunter | Franklin |  |
| 2004 | Pikku-Enkelit: Vaarallinen tehtävä | herra Phipps |  |
| 2004 | George and the Dragon | Tarik |  |
| 2005 |  Sin City | Manuto | noir-elokuva |
| 2005 | The Island | Starkweather Two Delta |  |
| 2005 | Family Guy Presents Stewie Griffin: The Untold Story | haikara | äänirooli |
| 2005 | Salamaseepra | Clydesdale | äänirooli |
| 2005 | Dinotopia: Quest for the Ruby Sunstone | Löyhkähammas | äänirooli |
| 2005 | Maa aikojen alussa 11: Pikkusaurusten matkassa | Isokäsi | äänirooli |
| 2005 | The Golden Blaze | Thomas Tatum | äänirooli |
| 2006 | Talladega Nights: The Ballad of Ricky Bobby | Lucius Washington |  |
| 2006 |  One Way | kenraali | independent-elokuva |
| 2006 | Luuseriopisto | Lesher |  |
| 2006 | Karhuveljeni Koda 2 | Takku | äänirooli |
| 2006 | Pentujengi seikkailee | susi | äänirooli |
| 2007 |  Slipstream | Phil Henderson |  |
| 2007 | Maaginen Mimzy | FBI:n erikoisagentti Nathaniel Broadman |  |
| 2008 | Kung Fu Panda | komentaja Vachir | äänirooli |
| 2008 | Welcome Home, Roscoe Jenkins | Otis |  |
| 2008 | Delgo | Marley | äänirooli |
| 2008 | American Crude | Spinks | independent-elokuva |
| 2009 | The Slammin' Salmon | Cleon "Slammin'" Salmon | independent-elokuva |
| 2009 | Street Fighter: The Legend of Chun-Li | Balrog |  |
| 2010 | Redemption Road | Augy |  |
| 2010 | Kissat ja koirat: Katti Katalan kosto | Sam | äänirooli |
| 2011 |  Green Lantern | Kilowog | äänirooli |
| 2011 | Legend of a Rabbit | Slash | äänirooli |
| 2011 | Salaperäinen tyttö | iso Jim Nelson |  |
| 2011 | From the Rough | Roger |  |
| 2012 | In the Hive | herra Hollis |  |
| 2013 | A Resurrection | Addison |  |
| 2015 | The Challenger | Duane |  |
Filmografia > Televisiosarjat

| Vuosi | Televisiosarja | Rooli | Huomioita |
| --- | --- | --- | --- |
| 1996–1998 |  Sparks | Frank |  |
| 1997 |  Built to Last | oma itsensä |  |
| 2003 |  Hämähäkkimies | Kingpin | äänirooli |
| 2005 | Teen Titans | Krall, Hayden | äänirooli, 1 jakso |
| 2006-2012 | Family Guy | musta työtoveri, Fozzie-karhu, poika sienten päällä | äänirooli, 4 jaksoa |
| 2008 |  Chuck | Colt | 1 jakso |
| 2008, 2009 | Miehen puolikkaat | Jerome Burnett | 2 jaksoa |
| 2011 | Bones | Leo Knox | 1 jakso |
| 2012 | The Finder | Leo Knox |  |
| 2012 | The High Fructose Adventures of Annoying Orange | Chunkee-juustot, vaahtokarkkikuningas | äänirooli, 2 jaksoa |
| 2013 |  Ultimate Spider-Man | Groot | äänirooli, 1 jakso |
Aiheesta muualla

Kuvia tai muita tiedostoja aiheesta Michael Clarke Duncan Wikimedia Commonsissa
Nírou Cháni

| Nírou Cháni> Νίρου Χάνι.Sijainti |
| --- | --- |
 Nírou Cháni
Koordinaatit:  35°19′51″N, 25°15′3″E
Valtio:  Kreikka
Paikkakunta:  Kokkíni Cháni, Chersónisos, Iraklion, Kreeta
Historia
Tyyppi:  huvila
Ajanjakso:  1500–1400-luvut eaa.
Kulttuuri:  minolainen kulttuuri
Pinta-ala:  1 000 m²
Aiheesta muualla
  Nírou Cháni Commonsissa 
Infobox OKNimi-testi OK: 
Nírou Cháni (kreik. Νίρου Χάνι; myös Nírou Háni/Kháni) tai vain Nírou (Νίρου) on minolaisaikaisen huvilan arkeologinen kohde Kreetan saarella Kreikassa. Se sijaitsee saaren pohjoisrannikolla Kokkíni Chánin kylässä Chersónisoksen kunnassa noin 15 kilometriä itään Iraklionista.
Huvila rakennettiin uudella palatsikaudella noin 1500-luvulla eaa. ja se tuhoutui LM IB -kaudella 1400-luvulla eaa., jonka jälkeen paikka hylättiin. Paikan arkeologiset kaivaukset suoritettiin vuosina 1918–1919 ja tulokset julkaistiin vuonna 1922.
Huvila oli pienen minolaisen palatsin kaltainen rakennus. Se oli kaksikerroksinen ja sen alimmassa kerroksessa oli 40 huonetta. Rakennuksen pinta-ala on noin 1 000 neliömetriä. Kokonaisuudesta on tunnistettu erillisiä huoneita varastoille, työpajoille ja pyhäkkökäyttöön. Lattiat oli koristeltu mosaiikin kaltaisella kiveyksellä. Rakennuskokonaisuuteen kuului kaksi palatsipihojen kaltaista pihaa, toinen rakennuksen pohjois- ja toinen itäpuolella. Rakennuksen lähellä on ollut satama.
Esinelöytöihin lukeutuu muun muassa neljä suurikokoista pronssista labrys-kaksoiskirvestä sekä suuri määrä terrakotasta tehtyjä kolmijalkaisia alttaripöytiä. Rakennuksen oletetaan olleen paikallisen minolaisen asutuksen keskus ja lukuisista rituaaliesineistä päätellen mahdollisesti jonkinlaisen ylipapin käytössä. Paikalta tehdyt esinelöydöt ovat nykyisin Iraklionin arkeologisessa museossa.
Aiheesta muualla

Kuvia tai muita tiedostoja aiheesta Nírou Cháni Wikimedia Commonsissa
Noah Alexandersson

Noah Alexandersson (s. 30. syyskuuta 2001) on ruotsalainen jalkapalloilija, joka pelaa IFK Göteborgissa.
Perhe

Alexandersson on maajoukkueessa ja IFK Göteborgissa pelanneen Niclas Alexanderssonin poika ja myöskin jalkapalloa pelanneen Daniel Alexanderssonin veljenpoika.
Näkökohtia puheen alkuperästä

| Näkökohtia puheen alkuperästä |
| --- | --- |
Kirjailija:  toimittanut Olli Aaltonen, Mona Lehtinen, Reijo Aulanko
Kansitaiteilija:  R. Penttinen
Kieli:  suomi
Genre:  puhetiede
Kustantaja:  Mediapinta
Julkaistu:  2012
Ulkoasu:  nidottu
Sivumäärä:  199
ISBN:  978-952-235-448-8

Edeltävä:  Puhuva ihminen – Puhetieteiden perusteet
Löydä lisää kirjojaKirjallisuuden teemasivulta
Näkökohtia puheen alkuperästä on vuonna 2012 ilmestynyt Olli Aaltosen, Mona Lehtisen ja Reijo Aulangon toimittama suomenkielinen puhetieteen perusteos.
Tuula Kallioniemi

Tuula Inkeri Kallioniemi (o.s. Laaksonen, s. 22. maaliskuuta 1951 Kymi) on suomalainen lasten- ja nuortenkirjailija.
Kallioniemi valmistui ylioppilaaksi vuonna 1970 ja humanististen tieteiden kandidaatiksi Tampereen yliopistosta vuonna 1975. Hän opiskeli yleistä kirjallisuustiedettä, suomen kieltä, lehdistö- ja tiedotusoppia, puheoppia ja kasvatustiedettä.
Kirjailijana Kallioniemi aloitti 1970-luvun lopussa. Hänen kirjojaan on kustantanut pääosin Otava. Kallioniemi tunnetaan muun muassa lapsille suunnatusta Reuhurinteen ala-aste -kirjasarjastaan, jossa seurataan ala-asteen oppilaiden ja opettaja Aapeli Käen arkipäivän elämää. Suositun sarjan ensimmäinen osa ilmestyi vuonna 1997. Hän on kirjoittanut muun muassa myös Konsta-sarjaa, joka on kerännyt erityisesti poikalukijoita ja palkittiin Pirkanmaan Plättä -palkinnolla vuonna 2010.
Kallioniemi on saanut useita palkintoja ja tunnustuksia. Hänelle on myönnetty Topelius-palkinto (1979), kirjallisuuden valtionpalkinto (1985 ja 2012), Anni Swan -mitali (1994), Kaarina Helakisa -palkinto (1999), Pertsa ja Kilu -palkinto (2000), Pirkanmaan Plättä (2001 ja 2010), Alex Matson -palkinto (2010) ja Tirlittan-palkinto (2013). Kallioniemen teos on ollut viidesti (1999, 2003, 2004, 2008 ja 2015) Finlandia Junior -palkintoehdokkaana. Hän sai valtion viisivuotisen taiteilija-apurahan vuosina 1997 ja 2003.[lähde? ] Kallioniemelle myönnettiin valtion ylimääräinen taiteilijaeläke vuonna 2021.
Kangasalla asuva Kallioniemi on naimisissa ja hänellä on kolme aikuista poikaa.
Teokset

Karkulaiset (1978)
Toivoton tapaus? (1978)
Samin siili (1979)
Tynämiittipaukku.  (Kuvitus: Ulla Vaajakallio)  Otava, 1979.  ISBN 951-1-05393-0
Hikivuoren hirmuloikka (1980)
Kidnapattu kissa (1980)
Mä, Liimatainen ja muut (1981)
Kameleonttivuosi (1982)
Se Salaperäinen Punatukka (1982)
Unohdettujen metsän salaisuus (1983)
Me vakoojat (1984)
Paha poika (1984)
Kuinka Sepontyttö vapautti taivaanvalot (1984)
Salapoliisi T. Koljosen vaarallinen tehtävä (1985)
Salapoliisi T. Koljonen puhelinkoppiterroristien jäljillä (1986)
Ritari Artturi ja haarniska-allergia (1987)
Minä pärjään kyllä (1987)
Salainen koiranpentu (1988)
Viimeinen juna (1989)
Aasi ja Morso (1989)
T. Koljonen ja vaarallisia suhteita (1989)
Lätkässä (1990)
Äijänkäppänä ja Pitkänokka (1991)
Rääväsuu rakastuu (1991)
Järvihirviö (1991)
Simpsakka ihminen (1992)
Aasi, Morso ja Mauri Mourunen (1992)
Kostajat (1992)
Kevätrakkaus (1993)
Vili, sankarikoira (1993)
Linda K. (1993)
Kummallinen kummitus (1994)
Suoraa toimintaa, Tossavaiset (1994)
Vili ja Lööperi, kaksi kieroa koiraa (1994)
Vili, nokkela nuuskija (1995)
Tuomas Tossavaisen hämärä menneisyys (1995)
Aleksanteri Suuri ja muita koirajuttuja (1995)
Sir Vilin käytöskurssi (1995)
Bongaa tilhi, Tossavainen (1996)
Kuka rakastaa Ruusua? (1997)
Ihmemies Topi (1998)
Lanka palaa (1999)
Topi ja viimeinen mohikaani (2000)
Tossavaiset, totta kai! (2000)
Kolme lystikästä ystävää (2000)
Tule takaisin, pikku nalle (2003)
Nikolai Kärpäsen ihmeellinen talvi (2004)
Kaveria ei jätetä, pikku nalle (2005)
Kulkuripoika ja Tuulen tyttö (2005)
Pää kylmänä, Papriikka (2007)
Rottaklaani (2008)
Valopäiden veljeskunta (2010)
Pako (2015)
Risteys (2016)
Villi viikko (2017)
Kaksoisolennot (2018)
Neljä muskelisoturia (2018)
Verkot (2019)
Mopoautolla mun prinssini saapuu (2021)
Pipo puussa : kummallisia kertomuksia (2022)
Teokset > Reuhurinne-sarja (1997–2001 ja 2011–)

Reuhurinteen ala-aste (1997)
Reuhurinteen ala-aste 2: Pusuja ja pulmia (1998)
Reuhurinteen ala-aste 3: Mörköjä ja sankareita (1999)
Reuhurinteen ala-aste 4: Tähtiä ja tumpeloita (2000)
Reuhurinteen ala-aste 5: Velmuja ja vintiöitä (2001)
Kaahailua ja kepposia (2011)
Aaveita ja avaruusolentoja (2012)
Faneja ja fossiileja (2013)
Hässäkkää ja hätähousuja (2014)
Ensiluokkaiset jälkien etsijät (2014)
Eläköön Reuhurinne! (2015)
Nettitaidot (2015)
Ensiluokkaiset kioskikauppiaat (2015)
Ensiluokkaiset eläintenhoitajat (2016)
Askartelukirja (2016)
Räppiä ja rettelöitä (2017)
Teatterikirja (2017)
Kirjoja ja kummituksia (2018)
Urheilukirja (2018)
Ensiluokkaiset elokuvatähdet (2018)
Teokset > Konsta-sarja (1999–2012)

Kotikujan Konsta.  (Kuvitus: Leena Lumme)  Helsinki:  Otava, 1999.  ISBN 978-951-1-15935-3
Konsta, eka A.  (Kuvitus: Leena Lumme)  Helsinki:  Otava, 2004.  ISBN 978-951-1-19713-3
Koulu on kivaa, Konsta.  (Kuvitus: Leena Lumme)  Helsinki:  Otava, 2005.  ISBN 978-951-1-20100-7
Konsta kesälaitumilla.  (Kuvitus: Leena Lumme)  Helsinki:  Otava, 2006.  ISBN 978-951-1-20875-4
Konsta, tokaluokkalainen.  (Kuvitus: Leena Lumme)  Helsinki:  Otava, 2006.  ISBN 978-951-1-21222-5
Konsta ja näkymätön Niklas.  (Kuvitus: Leena Lumme)  Helsinki:  Otava, 2007.  ISBN 978-951-1-21935-4
Salapoliisi Konsta.  (Kuvitus: Leena Lumme)  Helsinki:  Otava, 2008.  ISBN 978-951-1-22449-5
Konstan etsivätoimisto.  (Kuvitus: Leena Lumme)  Helsinki:  Otava, 2009.  ISBN 978-951-1-23390-9
Konsta, kovanaama.  (Kuvitus: Leena Lumme)  Helsinki:  Otava, 2009.  ISBN 978-951-1-23725-9
Konsta sydämen asialla.  (Kuvitus: Leena Lumme)  Helsinki:  Otava, 2010.  ISBN 978-951-1-24307-6
Konsta, talenttitähti.  (Kuvitus: Leena Lumme)  Helsinki:  Otava, 2011.  ISBN 978-951-1-25225-2
Konsta leirikoulussa.  (Kuvitus: Leena Lumme)  Helsinki:  Otava, 2012.  ISBN 978-951-1-26490-3
Teokset > Pätkämäki-sarja (2002–2007)

Pätkämäen toivot pisnesmiehinä.  (Kuvitus: Jussi Kaakinen)  Helsinki:  Otava, 2002.  ISBN 951-1-18231-5
Pätkämäen toivot amatsonien armoilla.  (Kuvitus: Jussi Kaakinen)  Helsinki:  Otava, 2003.  ISBN 951-1-18894-1
Pätkämäen robin hoodit.  (Kuvitus: Jussi Kaakinen)  Helsinki:  Otava, 2004.  ISBN 951-1-19738-X
Pätkämäen Tonnikihot.  (Kuvitus: Jussi Kaakinen)  Helsinki:  Otava, 2006.  ISBN 951-1-21315-6
Pätkämäen tarzanit.  (Kuvitus: Jussi Kaakinen)  Helsinki:  Otava, 2007.  ISBN 978-951-1-21672-8
Teokset > Karoliina-sarja (2008–2014)

Karoliina ja noidutut tossut.  (Kuvitus: Marika Maijala)  Helsinki:  Otava, 2008.  ISBN 978-951-1-23001-4
Karoliina ja villit luistimet.  (Kuvitus: Marika Maijala)  Helsinki:  Otava, 2009.  ISBN 978-951-1-23389-3
Karoliina ja hullu huvipuisto.  (Kuvitus: Marika Maijala)  Helsinki:  Otava, 2009.  ISBN 978-951-1-23761-7
Karoliina ja lentävä reppu.  (Kuvitus: Marika Maijala)  Helsinki:  Otava, 2010.  ISBN 978-951-1-24126-3
Karoliina ja Baskeri-Villen koira.  (Kuvitus: Marika Maijala)  Helsinki:  Otava, 2011.  ISBN 978-951-1-25053-1
Karoliina ja vallaton pentu.  (Kuvitus: Marika Maijala)  Helsinki:  Otava, 2012.  ISBN 978-951-1-26001-1
Karoliina ja nokkela Neema.  (Kuvitus: Marika Maijala)  Helsinki:  Otava, 2013.  ISBN 978-951-1-26984-7
Karoliina ja oikukas uni.  (Kuvitus: Marika Maijala)  Helsinki:  Otava, 2014.  ISBN 978-951-1-27894-8
Aiheesta muualla

Tuula Kallioniemi Kirjasampo.fi:ssä
Tuula Kallioniemi Otavan sivuilla